जल्दबाजी इंसान को मौत के मुंह तक पहुंचा सकती है, लेकिन "जिसको राखे साइयां, मार सके न कोई". ऐसा ही एक वाकये का वीडियो तेजी से सोशल मीडिया पर वायरल हो रहा है जिसमें एक मालगाड़ी एक बुजुर्ग महिला के ऊपर से गुजर रही रही और महिला का बाल भी बांका नहीं होता. (रोहतक से सुरेंद्र सिंंह की रिपोर्ट)
दरअसल, सिग्नल न मिलने की वजह से फाटक पर खड़ी एक मालगाड़ी के नीचे से एक बुजुर्ग महिला जल्दबाजी के चक्कर में निकलने की कोशिश कर रही थी लेकिन अचानक ट्रेन चल पड़ी और आसपास खड़े राहगीर और गेटमैन ने चिल्ला- चिल्लाकर नीचे रेलवे ट्रैक पर लेट जाने को कहा. उसके बाद महिला के ऊपर से पूरी ट्रेन गुजर गई और महिला की जान जाते-जाते बची.
 ट्रेन चलने पर महिला समेत आसपास खड़े लोगों के हाथ-पांव भी फूल गए. वहां खड़े प्रत्यक्षदर्शी ओर रेलवे के गेटमैन ने महिला को सीधे नीचे लेट जाने की बात कही तो महिला रेलवे ट्रैक पर सीधा लेट गई. जिसके बाद ट्रेन के करीब 6 दर्जन डिब्बे ऊपर से गुजर गए.
 ड्यूटी पर तैनात प्रत्यक्षदर्शी व रेलकर्मी वसीम और जगबीर ने बताया कि सुबह 11 बजे के करीब गोहाना की तरफ से मालगाड़ी सिग्नल न मिलने की वजह से फाटक पर खड़ी हो गई. इसी बीच एक 62 वर्षीय बुजुर्ग महिला मालगाड़ी के नीचे से निकलकर ट्रैक पार करने लगी. इस दौरान ट्रेन चल पड़ी और महिला ने लेटकर अपनी जान बचाई.
 गौरतलब है कि घटना के मौके का वीडियो सोशल मीडिया पर जमकर वायरल हो रहा है जिसमें एक महिला ट्रेन के नीचे लेटी हुई है और ट्रेन ऊपर से गुजर रही है.
 
जल्दबाजी इंसान को मौत के मुंह तक पहुंचा सकती है, लेकिन "जिसको राखे साइयां, मार सके न कोई". ऐसा ही एक वाकये का वीडियो तेजी से सोशल मीडिया पर वायरल हो रहा है जिसमें एक मालगाड़ी एक बुजुर्ग महिला के ऊपर से गुजर रही रही और महिला का बाल भी बांका नहीं होता. दरअसल, सिग्नल न मिलने की वजह से फाटक पर खड़ी एक मालगाड़ी के नीचे से एक बुजुर्ग महिला जल्दबाजी के चक्कर में निकलने की कोशिश कर रही थी लेकिन अचानक ट्रेन चल पड़ी और आसपास खड़े राहगीर और गेटमैन ने चिल्ला- चिल्लाकर नीचे रेलवे ट्रैक पर लेट जाने को कहा. उसके बाद महिला के ऊपर से पूरी ट्रेन गुजर गई और महिला की जान जाते-जाते बची. ट्रेन चलने पर महिला समेत आसपास खड़े लोगों के हाथ-पांव भी फूल गए. वहां खड़े प्रत्यक्षदर्शी ओर रेलवे के गेटमैन ने महिला को सीधे नीचे लेट जाने की बात कही तो महिला रेलवे ट्रैक पर सीधा लेट गई. जिसके बाद ट्रेन के करीब छः दर्जन डिब्बे ऊपर से गुजर गए. ड्यूटी पर तैनात प्रत्यक्षदर्शी व रेलकर्मी वसीम और जगबीर ने बताया कि सुबह ग्यारह बजे के करीब गोहाना की तरफ से मालगाड़ी सिग्नल न मिलने की वजह से फाटक पर खड़ी हो गई. इसी बीच एक बासठ वर्षीय बुजुर्ग महिला मालगाड़ी के नीचे से निकलकर ट्रैक पार करने लगी. इस दौरान ट्रेन चल पड़ी और महिला ने लेटकर अपनी जान बचाई. गौरतलब है कि घटना के मौके का वीडियो सोशल मीडिया पर जमकर वायरल हो रहा है जिसमें एक महिला ट्रेन के नीचे लेटी हुई है और ट्रेन ऊपर से गुजर रही है.